ریلوے کی وزارت
ریلویز، کامرس اور صنعت ، صارفین امور اور خوراک نیزعوامی نظام تقسیم کے وزیر جناب پیوش گوئل نے عام بجٹ 2021 کو ہندوستانی ریلویز کے لئے خوش آئند قراردیتے ہوئے، ستائش کی
اب تک کی سب سے بڑی سالانہ سی اے پی ای ایکس  کی دستیابی کے ساتھ ،ہندوستانی ریلوے ’’میک انڈیاآتم نربھر ‘‘ کی تبدیلی کا وسیلہ بنے گا
ہندوستانی ریلویز ، سن 2023 تک100فیصد بجلی کاری ، 2030 تک نیٹ زیرو کاربن امیشن نیٹ ورک ، ریلویز کی جدیدکاری ، ٹکٹ بکنگ کو سہل کرنے ، آن لائن مال برداری کی خدمات جیسے مقاصدکو حاصل کرنے کے اپنے وسیع ترمنصوبے پر آگے کی جانب گامزن ہے ۔ لہذا ہندوستانی ریلویز ’’ مستقبل کے لئے تیار ‘‘ایک نیٹ ورک بننےکے قریب ہے :جناب پیوش گوئل
ہندوستانی ریلوے کا نیا انتظامی منتر ہے ترجیح دینا ، وسائل کو مختص کرنا اور تکمیل کو تیز کرنا
جناب پیوش گوئل نے ورچوئل پریس کانفرنس سے خطاب کیا
نئی دہلی، 05: فروری 2021: ریلویز ، کامرس اور صنعت ، صارفین امور اور خوراک نیز عوامی نظام تقسیم کے وزیر جناب پیوش گوئل نے آج4فروری 2021 کو ایک ورچوئل کانفرنس سے خطاب کیا۔ہندوستانی ریلوے کے لئے بجٹ جاتی گنجائشوں پر اظہار خیال کرتے ہوئے جناب پیوش گوئل نے کہا ’’ عام بجٹ 2021 ہندوستانی ریلوے کے لئے تاریخی رہا ہے۔اس نے ہندوستانی ریلوے میں بنیادی ڈھانچے کے پروجیکٹوں پر توجہ مرکوز کی ہے۔ ہندوستانی ریلوے کے لئے سب سے زیادہ رقم کی گنجائش معیشت کو ازسرنو استحکام دینے کے لئے ایک اہم وسیلہ ثابت ہوگا اوریہ ہندوستانی ریلویز کو آتم نربھر بھارتکی جانب گامزن کرے گا۔
اس موقع پر خطاب کرتے ہوئے وزیر موصوف نے کہا کہ ہندوستانی ریلویز ، سن 2023 تک100فیصد بجلی کاری ، 2030 تک نیٹ زیرو کاربن امیشن نیٹ ورک ، ریلویز کی جدیدکاری ، ٹکٹ بکنگ کو سہل کرنے ، آن لائن مال برداری کی خدمات جیسے مقاصدکو حاصل کرنے کے اپنے وسیع ترمنصوبے پر آگے کی جانب گامزن لہذا ہندوستانی ریلویز ’’ مستقبل کے لئے تیار ‘‘ایک نیٹ ورک بننےکے قریب ہے۔
ایک سوال کا جواب دیتے ہوئے جناب پیوش گوئل نے مطلع کیا کہ معمول کی خدمات دیگر ساجھیداروں کے ساتھ صلاح ومشورے سے طے کی جائیں گے کیونکہ کووڈ کی صورتحال پر نگرانی رکھی جارہی ہے۔ ٹیکہ کاری کی مہم میں تیزی آئی ہے لیکن ہمیں ابھی تک احتیاطی تدابیر اختیار کرنے کی ضرورت ہے۔
مخصوص مال بردار ی کے کوریڈور کے بارے میں گفتگو کرتے ہوئے جناب پیوش گوئل نے کہا کہ اثاثوں کی فروخت کا کام مرحلوں میں کیا جاسکتا ہے ، جو عوامی پیمانے پر فہرست بناکر نیز ڈی ایف سی کے پورے طور پر فعال ہونے کے بعد اور ڈی ایف سی سی آئی ایل کے بہتر منافع فراہم کرنے کے ساتھ بتدریج حصص کی فروخت کےذریعہ کیا جائے گا۔
ہندوستانی ریلوے کے لئے انتظامی منتر پر گفتگوکرتے ہوئے جناب گوئل نے کہا کہ ہندوستانی ریلوے کا انتظامی منتر ترجیح دینا ، وسائل مختص کرنا اور تکمیل کے لئے تیزی لانا ہے ۔ انہوں نے مزید کہا کہ اب نئے پروجیکٹوں کا اعلان کرنے کے بجائے پروجیکٹوں کو پورا کرنے پرتوجہ مرکوز ہے۔ موجودہ 513 جاری نافذ کئے جارہے پروجیکٹوں میں سے ریلویز نے ایچ ڈی این /ایچ یو این روٹس پر صلاحیت میں اضافہ کرنے کے پروجیکٹوں سے متعلق انتہائی حساس ، حساس ، کثیر ٹریکنگ والے پروجیکٹوں ، کنکٹوٹی کے پروجیکٹوں اور قومی پروجیکٹوں کی شناخت کی ہے۔آئندہ چار برسو ں کے لئے رقموں کو مختص کرنے اور اہداف کے لئے منصوبہ بندی کی جارہی ہے۔تمام انتہائی حساس پروجیکٹوں کو مارچ 2022 تک مکمل کیا جائے گا جبکہ دیگر کی تکمیل مارچ 2024 تک ہوگی۔
یہ بات قابل ذکر ہے کہ اب ہندوستانی ریلویز کے پاس اب تک کی سب سے زیادہ اس سال215058کروڑروپے کا مجموعی منصوبہ جاتی رقم ہے، جن میں سے 75 ہزار کروڑروپے اندرونی وسائل ،100258کروڑروپے اضافی بجٹ جاتی وسائل اور عام بجٹ میں مختص کردہ 107100 کروڑروپے شامل ہیں ، جو سرمایہ جاتی اخراجات کے لئے ہیں۔
ہندوستانی ریلویز نے ریلویز کو ریکارڈ 110055کروڑروپے کی رقم مختص کی گئی ہے، جس میں سے 107100 کروڑروپے ، پارلیمنٹ میں پیش کردہ مرکزی بجٹ 22-2021 میں سرمایہ جاتی اخراجات کے لئے مختص کئے گئے ہیں۔ مجموعی بجٹ جاتی مختص کردہ رقم 37050 کروڑروپے ہے ، جو مرکزی بجٹ 21-2020 کے مقابلے میں  زیادہ ہے۔ کووڈ کے باوجود ہندوستانی ریلوے میں زیر تکمیل بنیادی ڈھانچے کے پروجیکٹوں میں قابل ذکر پیش رفت نظر آرہی ہے۔
اس مجموعی مختص رقم کے ساتھ انڈین ریلویز ہندوستانی معیشت کی قیادت کرے گا۔سالانہ منصوبہ 21-2020 کا زور بنیادی ڈھانچے کے فروغ ،مجموعی استحکام ، ٹرمنل سہولیات کا فروغ ، ٹرینوں کی رفتار کو بہتر کرنے ، سگنلنگ نظاموں ، مسافروں کی سہولیات میں بہتری ،سڑکوں کے پُلوں اور انڈر پاسوں کے تحفظاتی کاموں وغیرہ پر مرکوز رہے گا۔